ვიბორგის რაიონი (სანქტ-პეტერბურგი)
ვიბორგის რაიონი (რუს. Выборгский район) — სანქტ-პეტერბურგის ერთ-ერთი რაიონი. მდებარეობს ქალაქის ჩრდილოეთ ნაწილში. შეიქმნა 1917 წელს. ისტორიულად ვიბორგის რაიონი წარმოადგენს რევოლუციამდელი ვიბორგის მხარის „მემკვიდრეს.“ თავდაპირველად ეს სახელი სანქტ-პეტერბურგის მთლიან მარჯვენა სანაპირო ნაწილს ეწოდებოდა. 1922 წლის 12 ივლისს მას მიუერთეს პოროხოვიეს რაიონი. 1952 წელს რაიონს სახელი შეეცვალა და ეწოდა სტალინის რაიონი, ხოლო ძველი სახელი მას მალევე 1958 წელს დაუბრუნეს. რაიონის მოსახლეობა 2010 წლის აღწერით 447 562 ადამიანს შეადგენდა. ფართობი 115,38 კმ².